C 484/30
DA
Den Europæiske Unions Tidende
20.12.2022
Ny national side af euromønter bestemt til at blive sat i omløb (2022/C 484/12)
National side af den nye 2-euroerindringsmønt bestemt til at blive sat i omløb, udstedt af Portugal Euromønter, der er bestemt til at blive sat i omløb, har status som lovligt betalingsmiddel i hele euroområdet.
Kommissionen offentliggør alle nye euromønters design for at informere den brede offentlighed og alle, der beskæftiger sig professionelt med mønter, herom (1).
I overensstemmelse med Rådets konklusioner af 10. februar 2009 (2) kan medlemsstaterne i euroområdet og lande, der har indgået monetære aftaler med Den Europæiske Union om udstedelse af euromønter, udstede euroerindringsmønter bestemt til at blive sat i omløb, såfremt visse betingelser er opfyldt, navnlig betingelsen om, at det kun må være 2-euromønter.
Disse mønter har samme tekniske karakteristika som de almindelige 2-euromønter, men udviser på den nationale side et særligt motiv af stor symbolsk betydning i national eller europæisk henseende.
Udstedende land: Portugal Anledning til erindringsmønten: Det er 100 år siden, at Gago Coutinho og Sacadura Cabral i 1922 krydsede Sydatlanten i en flyvemaskine Beskrivelse af designet: Denne overfart lykkedes ved hjælp af navigationsudstyret: en ændret sekstant og en kurskorrigerer.
Designet viser gengivelsen af et af de tre dobbeltdækkerfly Fairey III, der blev brugt til at gennemføre flyvningen mellem Lissabon og Rio de Janeiro.
Der står »TRAVESSIA DO ATLÂNTICO SUL« (dansk — KRYDSET SYDATLANTEN).
Under flyet er påskriften »PORTUGAL 1922-2022«.
Møntmærket er »CASA DA MOEDA«, der er navnet på det portugisiske møntvæsen.
I møntens ydre ring ses EU-flagets 12 stjerner.
Antal mønter, der vil blive udstedt: 1 000 000 Udstedelsesdato: Marts 2022
(1) Jf.
EFT C 373 af 28.12.2001, s.
1, hvor man kan se de nationale sider af alle de mønter, der blev udstedt i 2002.
(2) Jf. konklusionerne fra Rådets møde (økonomi og finans) den 10. februar 2009 og Kommissionens henstilling af 19. december 2008 om fælles retningslinjer for de nationale sider og udstedelsen af euromønter, som er bestemt til at sættes i omløb (EUT L 9 af 14.1.2009, s. 52).